《晚渡淮水》
明代·徐熥

孤帆涉淮水，天气苦寒冱。积雪明长崖，斜阳横古渡。

渔灯隔浦来，人烟数家聚。前途多风尘，故山隔云树。

栖栖问去津，悠悠叹行路。远涉犹未穷，徘徊日将暮。

作者简介：福建闽县人，字惟和。徐𤊹兄。万历四十六年举人。负才淹蹇，肆力诗歌。与弟徐𤊹并有才名，然𤊹以博学称，熥则以词采著。有《幔亭集》。